Ali Hassan Mwinyi

Ali Hassan Mwinyi (1925–2024) var den andre presidenten i Tanzania, fra 1985 til 1995. Han var før det både minister og visepresident under hans forgjenger, Julius Nyerere. I tillegg var han leder for det regjeringsbærende partiet i Tanzania, Chama Cha Mapinduzi (CCM), fra 1990 til 1996.
Liv og virke
Bakgrunn
Ali Hassan Mwinyi ble født den 8. mai 1925 i Kivure i det britiske Tanganyikaterritoriet av muslimske foreldre. Han vokste opp på Zanzibar, gikk på skole der og begynte å utdanne seg til lærer. Han fikk et stipend som gjorde at han kunne fortsette studiene ved University of Durham i England. Han fullførte studiene der i 1945 og returnerte til Zanzibar. 
Karriere
Han arbeidet først som lærer ved Zanzibar Teacher Training College, og ble senere direktør der.  Han giftet seg i 1960 og fikk tolv barn med sin kone Siti.

Embedsmann, politiker
Etter at Zanzibar ble uavhengigt, ble Mwinyi seniorsekretær for folkeutdanning i det relevante departement på Zanzibar i 1963. 

Fra 1970 hadde han forskjellige stillinger i regjeringen til president Nyerere. Han var også ambassadør i Egypt i fem år.

I  begynnelsen av 1980-årene var helse- og innenriksminister og også minister for naturressurser og turisme. I 1984 ble han nestleder i det regjerende partiet Chama Cha Mapinduzi (CCM), som ved Nyereres fratreden nominerte ham som presidentkandidat i 1985.

President
Han ble dermed president i november 1985, og ble også gjenvalgt ved valget i 1990, og samme år ble han også formann for CCM.

I Mwinyis tid tilpasset han landet til den globale markedsøkonomien, og reverserte det sosialistiske systemet som Nyerere hadde innført. Han kuttet ned på tollbarrierer og oppmuntret det private næringslivet. Regjeringstiden hans var preget av omfattende korrupsjon og skatteunndragelser. Landet var dermed også preget av stor offentlig fattigdom.

I 1995 gikk Mwinyi av, og ble pensjonist, levde tilbaketrukket, bosatt i Dar-es-Salaam.

Der døde han på sykehus av lungekreft den 29. februar 2024 i en alder av 98 år. 

Referanser

Kategori:Tanzanianske presidenter
Kategori:Zanzibarske presidenter
Kategori:Tanzanianske visepresidenter
Kategori:Tanzanianske ambassadører
Kategori:Ambassadører til Egypt
Kategori:Zanzibarske politikere
Kategori:Personer fra regionen Pwani
Kategori:Personer fra regionen Zanzibar